CELEX: 32012R0714
Language: lt
Date: 2012-07-30 00:00:00
Title: 2012 m. liepos 30 d. Komisijos įgyvendinimo reglamentas (ES) Nr. 714/2012 dėl tam tikrų prekių klasifikavimo Kombinuotojoje nomenklatūroje

7.8.2012   
            
            
               LT
            
            
               Europos Sąjungos oficialusis leidinys
            
            
               L 210/1
            
         KOMISIJOS ĮGYVENDINIMO REGLAMENTAS (ES) Nr. 714/2012
   2012 m. liepos 30 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 30 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Dirbinys, sudarytas iš lanksčios silikoninės klaviatūros membranos su 19 įmontuotų mygtukų, kurio apytikriai matmenys 65 × 40 × 1 mm.
                              Dirbinyje yra mygtukai su atspausdintais simboliais, atitinkančiais raidinę-skaitinę klaviatūrą, skambinimo mygtukus ir kitus mobiliesiems telefonams būdingus mygtukus.
                              Po kiekvienu mygtuku yra iš anglimi impregnuoto silikono pagamintas elektros kontaktinis elementas.
                              Dėl specifinės formos ir konstrukcijos dirbinys skirtas montuoti į konkretaus modelio mobilųjį telefoną.
                           
                        
               
                  8517 70 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu bei KN kodus 8517, 8517 70 ir 8517 70 90 atitinkančiais prekių aprašymais.
                  Dirbinys nepriskirtinas 8536 pozicijai kaip jungiklis, nes jį sudaro tik viena perjungimo įtaiso dalis (viena kontaktinių taškų pusė) (taip pat žr. KN paaiškinimų 8536 pozicijos paaiškinimų 8 punktą).
                  Dirbinys yra mobiliojo telefono veikimui būtina dalis ir negali būti naudojamas atskirai kitiems tikslams. Be to, jis specialiai pritaikytas konkretaus modelio mobiliajam telefonui. Dėl savo formos ir veikimo būdo jis negali būti naudojamas niekaip kitaip (taip pat žr. Europos Sąjungos Teisingumo Teismo sprendimą byloje C-183/06). Todėl jis taip pat nepriskirtinas 8538 pozicijai kaip dalis, tinkama naudoti vien tik arba daugiausia su perjungimo įtaisu.
                  Todėl dirbinys klasifikuotinas kaip mobiliojo telefono dalis, priskiriant KN kodą 8517 70 90.
               
            
                  
                              2.
                           
                           
                              Dirbinys (vadinamoji lanksčios klaviatūros sąranka), kurio pagrindinė dalis (jos apytikriai matmenys 56 × 42 × 1 mm) yra perjungimo įtaisas, sudarytas iš dviejų membranų:
                              
                                          —
                                       
                                       
                                          viršutinės poliimido membranos, kurios apatinėje pusėje yra 24 variniai kontaktiniai taškai,
                                       
                                    
                                          —
                                       
                                       
                                          apatinės poliimido membranos, kurios viršutinėje pusėje yra spausdintinė grandinė su 24 variniais kontaktiniais taškais.
                                       
                                    Virš viršutinės membranos yra apsauginė permatoma plastikinė plėvelė, ant kurios atspausdintas mobiliojo telefono klaviatūros atvaizdas, o po apatine membrana – apsauginis popierinis sluoksnis.
                              Prie pagrindinės dirbinio dalies prijungti šie komponentai:
                              
                                          —
                                       
                                       
                                          du plokšti elektros laidininkai su jungtimis,
                                       
                                    
                                          —
                                       
                                       
                                          du spausdintinių grandinių blokai su aktyviaisiais ir pasyviaisiais komponentais, šviesos jutikliu ir Holo efekto jungikliu, skirtu klaviatūros apšvietimo sistemai valdyti.
                                       
                                    Dėl specifinės formos ir konstrukcijos dirbinys skirtas montuoti į konkretaus modelio mobilųjį telefoną.
                           
                        
               
                  8517 70 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu bei KN kodus 8517, 8517 70 ir 8517 70 90 atitinkančiais prekių aprašymais.
                  Be dviejų membranų su atitinkamais kontaktiniais taškais elektros grandinėms įjungti arba išjungti, dirbinį sudaro spausdintinių grandinių blokai, skirti klaviatūros apšvietimo sistemai valdyti. Todėl dirbinys nepriskirtinas 8536 pozicijai kaip elektros grandinių perjungimo įtaisas.
                  Dirbinys yra mobiliojo telefono veikimui būtina dalis ir negali būti naudojamas atskirai kitiems tikslams. Be to, jis specialiai pritaikytas konkretaus modelio mobiliajam telefonui. Dėl savo formos ir veikimo būdo jis negali būti naudojamas niekaip kitaip (taip pat žr. Europos Sąjungos Teisingumo Teismo sprendimą byloje C-183/06).
                  Todėl dirbinys klasifikuotinas kaip mobiliojo telefono dalis, priskiriant KN kodą 8517 70 90.